Earth, Wind & Fire

Earth, Wind & Fire (בראשי תיבות: EWF; תרגום מילולי: "אדמה, רוח ואש") היא להקה אמריקנית שפעלה בעיקר בשנות ה-70, ונחשבת לאחת המצליחות במאה ה-20. סגנונה המוזיקלי כלל שירי נשמה, ג'אז, אר אנד בי, פאנק ורוק. הלהקה נוסדה ב-1969 בשיקגו על ידי המתופף מוריס וייט. שם הלהקה נוצר בהשראת המפה האסטרולוגית של וייט, שכללה מרכיבים של אדמה, רוח ואש. לאחר שני תקליטים שלא זכו להצלחה, פירק וייט את ההרכב והקים אותו מחדש בלוס אנג'לס ב-1971, עם אחיו ורדון וייט (גיטרה בס) וחברים נוספים. רבים מחברי הלהקה התחלפו לאורך השנים, אך המרכזיים שבהם, מלבד האחים וייט, היו פיליפ ביילי, ראלף ג'ונסון, לארי דון ואל מק'קיי. לאורך השנים הוציאה הלהקה 19 אלבומי אולפן, 62 סינגלים, ועוד עשרות אלבומי אוסף, הופעות חיות ואלבומי וידאו. היא הייתה מועמדת ל-20 פרסי גראמי, מתוכם זכתה בשישה כלהקה ועוד שניים בנפרד עבור חבריה (מוריס וייט ופיליפ ביילי). כן הייתה הלהקה מועמדת ל-12 פרסי המוזיקה האמריקאית, וזכתה בארבעה. בשנת 2000 הלהקה נכנסה להיכל התהילה של הרוק אנד רול וכן קיבלה כוכב על שמה בשדרת הכוכבים של הוליווד. היא גם נחשבת ללהקה האפרו-אמריקאית הראשונה שמכרה את כל הכרטיסים להופעתה באולם מדיסון סקוור גארדן בניו יורק. בין הלהיטים הגדולים של הלהקה נמצאים השירים "Shining Star", ‏"That's the Way of the World",‏ "Devotion",‏ "Reasons",‏ "Sing a Song",‏ "Can't Hide Love",‏ "Getaway",‏ "Fantasy",‏ "Love's Holiday",‏ "September",‏ "Boogie Wonderland",‏ "After the Love Has Gone" ו-"Let's Groove". מוריס וייט, הידוע גם בכינוי "ריס", נולד בשנת 1941 בממפיס שבטנסי והיה הסולן המוביל בלהקה. הוא הפיק את רוב אלבומי הלהקה, כתב את מרבית הלהיטים שלה ובשנת 2010 נכנס להיכל התהילה של כותבי השירים. בשנת 2016, כאשר שהה בלוס אנג'לס, נפטר ריס בגיל 74 לאחר 24 שנים בהן סבל ממחלת פרקינסון. הלהקה פועלת ברציפות משנת 1993, כאשר לאחר מותו של מוריס וייט הזמר פיליפ ביילי, שצורף ללהקה בראשיתה על ידי מוריס וייט, החל להנהיג את הלהקה. קולו של ביילי הוא הדומיננטי בשירים "Devotion" ,"Head to the Sky" ,"Reasons" ,"Fantasy" ,"I'll Write A Song For You" ,"Imagination" ,"I've Had Enough" ,"Guiding Lights" ועוד רבים אחרים. בשנת 1990, גיטריסט הלהקה המקורית אל מק'קיי הקים הרכב מחווה עם יוצאי הלהקה המקורית בשם "חוויית האדמה אוויר ואש של מקיי". אל מקיי, שידוע בתור אחד המייסדים של הלהקה ושותף לכתיבת הלהיטים הגדולים של הלהקה, מופיע עם ההרכב בפסטיבלים ברחבי העולם, ובשנת 2017 הופיע בישראל במסגרת פסטיבל ג'אז בים האדום. מדיה וקבצים בנושא Earth, Wind & Fire בוויקישיתוף אתר האינטרנט הרשמי של Earth, Wind & Fire Earth, Wind & Fire, באתר אנציקלופדיה בריטניקה (באנגלית) Earth, Wind & Fire, ברשת החברתית פייסבוק Earth, Wind & Fire, ברשת החברתית אקס (טוויטר) Earth, Wind & Fire, ברשת החברתית אינסטגרם Earth, Wind & Fire, ברשת החברתית טיקטוק Earth, Wind & Fire, סרטונים בערוץ היוטיוב Earth, Wind & Fire, סרטונים באתר Vimeo Earth, Wind & Fire, במסד הנתונים הקולנועיים IMDb (באנגלית) Earth, Wind & Fire, באתר אפל מיוזיק (באנגלית) Earth, Wind & Fire, באתר ספוטיפיי Earth, Wind & Fire, באתר סאונדקלאוד (באנגלית) Earth, Wind & Fire, באתר Last.fm (באנגלית) Earth, Wind & Fire, באתר AllMusic (באנגלית) Earth, Wind & Fire, באתר MusicBrainz (באנגלית) Earth, Wind & Fire, באתר דיזר Earth, Wind & Fire, באתר Discogs (באנגלית) Earth, Wind & Fire, באתר Songkick (באנגלית) Earth, Wind & Fire, באתר Genius Earth, Wind & Fire, באתר SecondHandSongs Earth, Wind & Fire, באתר MOOMA (בארכיון האינטרנט) Earth, Wind & Fire, באתר טיידל (באנגלית) Earth, Wind & Fire, באתר אמזון מיוזיק 2024 GRAMMY Nominations: See The Full Winners & Nominees List | GRAMMY.com, grammy.com ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.